สุธีวัน กุญชร

**สุธีวัน ทวีสิน** (เกิด 24 มีนาคม พ.ศ. 2531) ชื่อเล่น **ใบเตย**  หรือที่รู้จักในชื่อ **ใบเตย อาร์สยาม** เป็นนักร้องและนักแสดงชาวไทย มีชื่อเสียงจากผลงานเพลง "เช็คเรทติ้ง" เป็นนักร้องสังกัดค่ายเพลงอาร์สยาม

## ประวัติ
สุธีวันเกิดเมื่อวันที่ 24 มีนาคม พ.ศ. 2531 เป็นธิดาของสุรศักดิ์ และวันเพ็ญ ทวีสิน มีน้องชาย 1 คน เกิดที่ อำเภอหาดใหญ่ จังหวัดสงขลา ใบเตยจบศึกษาระดับมัธยมจาก โรงเรียนหาดใหญ่วิทยาลัย ๒ จังหวัดสงขลา และหลังจากเข้าวงการบันเทิงจึงย้ายเข้ามาศึกษามัธยม 5 - 6 ที่โรงเรียนสตรีวิทยา ๒ กรุงเทพมหานคร เคยศึกษาอยู่ที่คณะศิลปศาสตร์และวิทยาศาสตร์ มหาวิทยาลัยธุรกิจบัณฑิตย์ แต่ไม่จบการศึกษา ปัจจุบันเธอเรียนจบปริญญาตรี หลักสูตรศิลปกรรมศาสตรบัณฑิต เอกขับร้อง วิทยาลัยดนตรีและศิลปะการแสดง มหาวิทยาลัยสยาม

เธอเข้าสู่วงการเพลงโดยเริ่มจากบิดามารดาทำธุรกิจส่วนตัวเกี่ยวกับวงดนตรีลูกทุ่ง และได้รับส่งเสริมให้ร้องเพลง เริ่มเข้าประกวดร้องเพลงตั้งแต่อายุ 7 ขวบ โดยใช้เพลงแนวสตริง จนถึงอายุ 9 - 10 ขวบ ก็เริ่มร้องเพลงลูกทุ่ง โดยเพลงลูกทุ่งเพลงแรกที่ใช้ในการประกวดคือเพลง "เลิกแล้วค่ะ" ของอาภาพร นครสวรรค์ ครั้นอายุ 14 ปีสามารถคว้ารางวัลระดับจังหวัด จากนั้นจึงเข้าร่วมประกวดร้องเพลงระดับประเทศในโครงการ "พานาโซนิค สตาร์ ชาเลนจ์" ปี พ.ศ. 2545 โดยได้รับรางวัลนักร้องยอดเยี่ยมระดับภาค จนกระทั่ง พ.ศ. 2547 ใบเตยคว้ารางวัลนักร้องดีเด่นระดับประเทศ จากนั้นได้มาเป็นศิลปินฝึกหัดของค่ายอาร์เอส

ใบเตยมีผลงานเคยร่วมร้องเพลงในอัลบั้มพิเศษชุด The Messages เมื่อปี พ.ศ. 2547 ตอนอายุ 16 ปี โดยร้องเพลง "อวยพร" ร่วมกับ ปพนพัชร์ มีเที่ยง ซึ่งเป็นเพลงจังหวะเร็ว ทำนองคล้ายๆ กับเพลงลูกทุ่ง ซึ่งต่อมาทางทีมงานอะบอริจิ้นส์ในเครืออาร์เอส มีโปรเจกต์จะทำเพลงลูกทุ่ง โดยเห็นว่าใบเตยชอบร้องเพลงลูกทุ่งอยู่แล้ว ใบเตยจึงมีโอกาสมาร้องเพลงลูกทุ่งอย่างเต็มตัว โดยย้ายมาอยู่ในสังกัดอาร์สยาม โดยเริ่มเปิดซิงเกิลของตัวเองเมื่อปี พ.ศ. 2552 ในเพลง "ปากไม่...ใจคิดถึง" ด้วยมาดสาวหวานน่ารักสดใส จนมาถึงเพลง "โคโยตี้ค่ะพี่" และ "เช็คเรตติ้ง" เปลี่ยนภาพลักษณ์เป็นสาวเซ็กซี่ ใช้เวลาออกซิงเกิล 1 ปีจึงได้วางแผงอัลบั้มเต็มชุดแรกในปี พ.ศ. 2554 โดยใช้ชื่ออัลบั้มว่า เช็คเรตติ้ง จากนั้นก็มีผลงานอื่นๆ ตามมาไม่ขาดสายทั้งงานเพลง และงานละคร

ในเดือนเมษายน พ.ศ. 2552 ใบเตย สุธีวัน ได้เซ็นสัญญากับค่ายอาร์สยาม ในสังกัดอาร์เอส และออกอัลบั้มเดี่ยวทั้งหมด 2 อัลบั้ม ก่อนที่จะหมดสัญญาลง เมื่อปี พ.ศ. 2565 หลังจากนั้น เธอจึงมาเป็นศิลปินอิสระ และหลังจากนั้นจึงเป็นนักแสดง

ในเดือนเมษายน พ.ศ. 2567 ใบเตย สุธีวัน ได้เซ็นสัญญากับอาร์เอส เป็นศิลปิน ใบเตย อาร์สยาม อีกครั้ง นอกจากนี้ยังเป็นเจ้าของแบรนด์สินค้า RS LiveWell อีกด้วย

## ชีวิตส่วนตัว
เธอสมรสกับ พัฒนพล กุญชร (นามสกุลเดิม มินทะขิน) หรือ ดีเจแมน เธอมีบุตรสาวมีชื่อว่า ด.ญ. ดั่งต้องมนตรา กุญชร ชื่อเล่น เวทมนตร์ เกิดเมื่อวันที่ 13 สิงหาคม พ.ศ. 2563 ปัจจุบันเธอได้หย่ากับสามีของเธอแล้ว 

## จุดยืนทางการเมือง
ใบเตย สุธีวัน สนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563 

## ผลงานเพลง
### ผลงานสตูดิโออัลบั้ม
#### <small>พ.ศ. 2554 อัลบั้ม ชุดที่ 1 เช็คเรทติ้ง</small>
# เพลง เช็คเรทติ้ง 
# เพลง ได้เพียงสิทธิ์คบ ไม่มีสิทธิ์คิด
# เพลง สกัดดาวยั่ว
# เพลง ปากไม่...ใจคิดถึง
# เพลง ตัดออกจากกองมรดก
# เพลง ไม่หวงแต่หึง
# เพลง มาก่อนเจ็บก่อน
# เพลง โคโยตี้ค่ะพี่
# เพลง เธอไม่จบฉันก็เจ็บ
# เพลง ใบเตยเหงา

#### '''<small>พ.ศ. 2555 อัลบั้มพิเศษ Born to Be</small>'''

# เพลง เช็ดแล้วทิ้ง (รกอก)
# เพลง ยังมีอยู่ไหมผู้ชายแบบนั้น
# เพลง เช็คเรทติ้ง
# เพลง ได้เพียงสิทธิ์คบ ไม่มีสิทธิ์คิด
# เพลง สกัดดาวยั่ว
# เพลง ปากไม่...ใจคิดถึง
# เพลง ตัดออกจากกองมรดก
# เพลง ไม่หวงแต่หึง
# เพลง มาก่อนเจ็บก่อน
# เพลง โคโยตี้ค่ะพี่
# เพลง เธอไม่จบฉันก็เจ็บ
# เพลง ใบเตยเหงา

### '''ซิงเกิล'''
* พ.ศ. 2552 เพลง ปากไม่...ใจคิดถึง
* พ.ศ. 2553 เพลง โคโยตี้ค่ะพี่
* พ.ศ. 2554 เพลง เช็คเรทติ้ง
* พ.ศ. 2554 เพลง ได้เพียงสิทธิ์คบ ไม่มีสิทธิ์คิด
* พ.ศ. 2555 เพลง เช็ดแล้วทิ้ง (รกอก)
* พ.ศ. 2556 เพลง โป๊ (ใจมันเพรียว)
* พ.ศ. 2558 เพลง ติดหนึบ (Sticky)
* พ.ศ. 2559 เพลง กรุบ กรุบ
* พ.ศ. 2561 เพลง เอาไม่เสร็จ
* พ.ศ. 2565 เพลง ที่พึ่งทางไลน์
* พ.ศ. 2565 เพลง สายลม
* พ.ศ. 2567 เพลง tad tad (แท่ด แท่ด)
* พ.ศ. 2569 เพลง นี่แหละ

### '''ผลงานในนาม กลุ่มศิลปินสโมสรชิมิ'''
* **พ.ศ. 2554 อัลบั้ม สโมรสรชิมิ 2** (ร่วมกับ โบว์,หนูเล็ก,ออม บลูเบอร์รี่,ใบเตย,กระแต,กระต่าย,ลูกตาล,อลิซ ชญาดา อาร์สยาม)

# เพลง คึกคัก น่ารักอ่ะ 
# เพลง ดีใจที่ได้เป็นเพื่อนเธอ
* **พ.ศ. 2555 อัลบั้ม สโมสรชิมิ 3** (ร่วมกับ ใบเตย,กระแต,ลูกตาล,อลิซ ชญาดา,อุ้ม กศิญา,เพียว เพียว อาร์สยาม)(รับเชิญ ออม,หนูเล็ก,โบว์ บลูเบอร์รี่ อาร์สยาม)

# เพลง ไปน่ารักไกลๆหน่อย
# เพลง ผู้ชายห้ามเข้า 
* **พ.ศ 2556 อัลบั้ม สโมสรชิมิ 4** (ร่วมกับ ใบเตย,กระแต,ลูกตาล,อลิซ ชญาดา,อุ้ม กศิญา,เพียว เพียว,หนูเล็ก,ออม บลูเบอร์รี่ อาร์สยาม)

# เพลง เห็นแฟนฉันไหม 
# เพลง โยน

### <big>ผลงานเพลงประกอบละคร</big>
* เพลง คนไม่ดีมีสิทธิ์ไหม (เพลงประกอบละคร แม้เลือกเกิดได้) (2558)
* เพลง ตะลึง (ต้นฉบับ อนัน อันวา) (เพลงประกอบภาพยนตร์ ดอกฟ้ากับหมาแจ๊ส) (2560)
* เพลง โธ่เอ๊ย (ต้นฉบับ บาซู) (เพลงประกอบภาพยนตร์ ดอกฟ้ากับหมาแจ๊ส) (2560)
* เพลง เกรงใจ (ต้นฉบับ แร็พเตอร์) (เพลงประกอบภาพยนตร์ ดอกฟ้ากับหมาแจ๊ส) (2560)
* เพลง ไม่พูดเยอะเจ็บคอ (เพลงประกอบละคร เทพธิดาขนนก) (2562)
* เพลง เป็นได้แค่ที่หนึ่ง (เพลงประกอบละคร เทพธิดาขนนก) (2562)
* เพลง บัลลังก์ลูกทุ่ง feat. เปาวลี พรพิมล (เพลงประกอบละคร บัลลังก์ลูกทุ่ง) (2567)
* เพลง อย่าร้องดัง (ข้างห้องได้ยิน) (เพลงประกอบละคร บัลลังก์ลูกทุ่ง) (2567)
* เพลง จับเสือ...เหยื่อต้องเด็ด (เพลงประกอบละคร บัลลังก์ลูกทุ่ง) (2567)
* เพลง กอดตัวเอง (เพลงประกอบละคร บัลลังก์ลูกทุ่ง) (2567)

### <big>ผลงานเพลงพิเศษ</big>
* พ.ศ. 2547 เพลง อวยพร (ร้องร่วมกับ ปพนพัชร์ มีเที่ยง) อัลบั้ม The Messages 
* พ.ศ. 2556 เพลง รักต้องเปิด(แน่นอก) (ร้องร่วมกับ ทรี.ทู.วัน) อัลบั้ม มันDAY
* พ.ศ. 2557 เพลง อย่ามโน (ร้องร่วมกับ กิ๊บซี่ วนิดา เติมธนาภรณ์)
* พ.ศ. 2557 เพลง เมียพี่มีชู้ ชาย เมืองสิงห์ (ร้องร่วมกับ จ๊ะ อาร์ สยาม) อัลบั้ม The Man City Lion Project 
* พ.ศ. 2568 เพลง สกัดดาวยั่ว (Glam Ver.) (ร้องร่วมกับ Marchwasow)
* พ.ศ. 2569 เพลง ทัวร์ลงวันธงชัย (ร้องร่วมกับ เปาวลี พรพิมล)

## ผลงานการแสดง
### ละครโทรทัศน์

### ภาพยนตร์
 
| rowspan =  "1" align = "center"| เข้าฉาย 30 พ.ย. 2560 ||align = "center"| ดอกฟ้ากับหมาแจ๊ส ||align = "center"| เฟื่องฟ้า
|}

## อ้างอิง

## แหล่งข้อมูลอื่น
* 
* 

หมวดหมู่:สกุลทวีสิน
หมวดหมู่:ราชสกุลกุญชร​
หมวดหมู่:ณ อยุธยา
หมวดหมู่:บุคคลจากอำเภอหาดใหญ่
หมวดหมู่:นักร้องหญิงชาวไทย
หมวดหมู่:นักร้องลูกทุ่งหญิงชาวไทย
หมวดหมู่:ศิลปินสังกัดอาร์สยาม
หมวดหมู่:นักแสดงหญิงชาวไทย
หมวดหมู่:บุคคลจากโรงเรียนสตรีวิทยา ๒ ในพระราชูปถัมภ์ฯ
หมวดหมู่:บุคคลจากคณะศิลปกรรมศาสตร์ มหาวิทยาลัยธุรกิจบัณฑิตย์
หมวดหมู่:บุคคลจากวิทยาลัยดนตรีและศิลปะการแสดง มหาวิทยาลัยสยาม
หมวดหมู่:นักร้องจากจังหวัดสงขลา
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564